Det er sandsynligvis liget af den 28-årige Lars Svendsen, der tirsdag eftermiddag dukkede op i Aalborg Havn på Nørresundbysiden.

Omkring klokken 16.30 tirsdag opdagede en hundelufter liget af en person i Aalborg Havn på Nørresundbysiden ved Stigsborgvej. Politiet bekræfter kort før kl. 19, at man på liget har fundet en pung, der tilhører Lars Svendsen. Derfor anser man det for overvejende sandsynligt, at der er tale om den 28-årige mand, der forsvandt under en bytur natten til d. 14. april.